Għal darba oħra l-Qorti tiċħad it-talba ta' Yorgen Fenech biex jinħeles mill-arrest Iktar kmieni llum, il-Qorti permezz tal-Imħallef Giovanni Grixti, ċaħad it-talba ta' Yorgen Fenech, l-akkużat fil-qtil ta' Daphne Caruana Galizia, biex jinħeles mill-arrest. Fid-deċiżjoni tiegħu, l-Imħallef Grixti rrimarka li l-possibiltà li Fenech jaħrab minn Malta hija waħda possibbli u ma tistax tkun injorata. Interessanti l-fatt li matul il-ġurnata, seħħ attakk fuq l-integrità tal-Imħallef Grixti, għaliex fl-2008 huwa xtara dgħajsa mingħand missier Yorgen Fenech. Intant, iktar kmieni din il-ġimgħa, Yorgen Fenech tpoġġa taħt att ta' akkuża biex jgħaddi ġuri fuq il-qtil ta' Daphne Caruana Galizia.